text: Talið av elbilum veksur støðugt, eisini í Føroyum. Tí veksur tørvurin at flyta hesar bilar við skipum eisini. Hetta setir nýggj krøv til vitan og mannagongdir, tí royndir vísa, at avbjóðingarnar at sløkkja battaríeldar um borð á skipum eru enn størri, enn tær eru á landi.
text: #000004
text: Fyri reiðaríini eru hetta nýggir vandar, sum skulu greinast og handfarast á ein tryggan og forsvarligan hátt.
text: #000005
text: Hóast eldur í el-bilum er sjáldsamt í mun til eldar í vanligum bilum, so vita vit, at battaríeldar eru torførir at sløkkja og kunnu kykna aftur langa tíð eftir at teir, at vísa seg, eru sløktir. Eitt brennandi battarí kann lata frá sær eitrandi gass, sum kann gera sløkkiarbeiðið á dekkinum trupult.
text: #000006
text: Ábyrgd og skyldur hjá reiðaríi
text: #000008
text: Áðrenn el- og hybridbilar verða tiknir um borð á skip, má reiðaríið greina og taka støðu til teir serligu vandar, sum kunnu standast av at hava el-battarí á bildekkinum. Fyri hvørt skip skal gerast ein serlig váðameting, undir hesum hvar bilarnir skulu setast og møguliga løðast, og eld- og rýmingartilbúgvingin umborð skal lýsast.
text: #000009
text: Skipini hava longu ymsar møguleikar at sløkkja eldar umborð, og framleiðarar arbeiða støðugt við serligum loysnum til at sløkkja eld í elbilum. Reiðaríini skulu velja sløkkiútgerð samsvarandi váðametingini og mannagongdunum fyri skipið.
text: #000010
text: Sjóvinnustýrið fylgir væl við menningini á økinum og samskiftir við reiðaríini um tryggan flutning av el- og hybridbilum við skipum.
text: #000011
text: So skjótt sum reglur fyri el- og hybridbilar koma í gildi altjóða (IMO) og í ES, fer Sjóvinnustýrið at arbeiða við at verkseta hesar í samstarvi við vinnuna.
text: #000013
text: Vejledning om redningsberedskabets indsats ved brande i el- og hybridbiler (2021) sum Beredskabsstyrelsen hevur gjørt saman við Danske Beredskaber.
text: #000016
text: Faldari við verandi vitan (2022), sum Danska Beredskabsstyrelsen hevur savnað saman um vandar og innsats, tá eldur kemur í el- og hybridbilar.
text: #000018
text: Vegleiðing hjá UK um elbilar og ferjur
text: #000019